สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,288.40 จุด เพิ่มขึ้น 11.91 จุด มูลค่าซื้อขาย 30,612 ล้านบาท ปรับตัวขึ้นตามภูมิภาครับแรงหนุนธนาคารกลางจีนประกาศให้เงินหยวนแข็งค่าขึ้น 1% ประเมินวันนี้ตลาดมีลุ้นขึ้นต่อเนื่องให้กรอบแนวรับ 1,280 จุด และแนวต้าน 1,300 จุด...
16 ก.พ. 2559

ดัชนีหุ้นไทยปิดตลาด 1,288.40 จุด เพิ่มขึ้น 11.91 จุด มูลค่าซื้อขาย 30,612 ล้านบาท ปรับตัวขึ้นตามภูมิภาครับแรงหนุนธนาคารกลางจีนประกาศให้เงินหยวนแข็งค่าขึ้น 1% ประเมินวันนี้ตลาดมีลุ้นขึ้นต่อเนื่องให้กรอบแนวรับ 1,280 จุด และแนวต้าน 1,300 จุด…
*…หุ้น NOK รูดหลุด 7 บาททันที เมื่อเจอแรงเทขาย หลังเกิดปัญหาภายในต้องยกเลิกเที่ยวบิน 9 เที่ยวบิน เหตุนักบินลาป่วยแบบกะทันหัน 5 คน ทำเอา “พาที สารสิน” ซีอีโอใหญ่เกิดอาการปรี๊ดแตกคว้าไมค์ด่ากราดแบบไม่มียั้ง…! แต่เบื้องหลังการถ่ายทำว่ากันว่า “นักบินกลุ่มนี้ไม่พอใจ” กรณีไม่ผ่าน “มาตรฐานการ Audit การบริหารงานของฝ่ายบิน”…แต่ด้วยเหตุผลหรือเงื่อนไขอะไรก็แล้วแต่…นักบินไม่ควรปฏิบัติกับผู้โดยสารเยี่ยงนี้…ส่วนซีอีโอ “พาที” ปฏิเสธความรับผิดชอบมิได้…เห็นได้ชัดกรณีที่เกิดขึ้นนี้ “พาที..ช้าเกินไป” เกิดเหตุบ่ายโมง… แต่ “พาที” ไปถึงดอนเมือง 4 ทุ่ม…ว่ากันว่าติดภารกิจ “วาเลนไทน์” กับครอบครับที่หัวหิน…งานนี้มองเชิงการตลาดต้องบอกงานนี้แบรนด์ดิ้ง “นกแอร์” เสียหายยับเยินตรงกันข้ามกับสโลแกนที่ว่า “We Fly Smiles : ทุกเที่ยวบินมีรอยยิ้ม” จริงๆ…
*…หุ้นEPG ไม่ทำให้ผิดหวังไตรมาส 3/58 โชว์กำไร 353.43 ล้านบาท และงวด 9 เดือน ทะลุ 1,000 ล้านบาท น่าจับตาบริษัทแห่งนวัตกรรมบริษัทนี้ และแนวโน้มการฟื้นตัวของธุรกิจยานยนต์ จะเป็นอีกแรงส่งหนึ่งที่ทำให้รายได้และกำไรปรับตัวเพิ่มขึ้นอย่างต่อเนื่อง…
*…หุ้น THAIดูเหมือนมีกองเชียร์เยอะจริงๆ ทั้งรองนายกรัฐมนตรี (หัวหน้าทีมเศรษฐกิจ) และรัฐมนตรีคลัง ต่างอวยกันน่าดู…เริ่มจาก “เฮียกวง” เชื่อว่า THAIพ้นจุดต่ำสุดไปแล้ว…ส่วน “อภิศักดิ์” การันตีว่าปีนี้ THAI จะมีกำไรชัวร์และจะมีต่อเนื่องไปอีก 5-10 ปี โอ้ว…ยาหอมกันขนาดนี้เลยหรือนี่…บอกตรง “เล็กเซียวหงส์” ไม่เชื่อจริงๆ เพราะว่าด้วย “องค์กรการบินไทย” อะไรก็เกิดขึ้นได้..ระวังกันไว้ให้ดี…!?…
*…หุ้น AOT น่าจะเป็นทางเลือกที่ดีกว่า…ล่าสุดงบไตรมาส 1/59 กำไรกว่า 4,626 ล้านบาท มากกว่าที่นักลงทุนประเมินกันไว้…นี่ถ้าเกิดว่า “สนามบินภูเก็ต” ใช้ประโยชน์ได้เต็มที่ นั่นจะทำให้จำนวนผู้โดยสารจะเพิ่มขึ้นอย่างมีนัยสำคัญเลยทีเดียว…แต่ดูจากราคาหุ้นล่าสุด…หากต้องการเข้าลงทุนจริงๆ ควรรอให้ย่อตัวลงมาและค่อยๆ ทยอยเก็บดีกว่า…เพราะราคาตอนนี้มันดูตึงมือซะแล้ว…
*…หุ้นEPCO ของ “เสี่ยยุทธ” ดูจะเอาจริงเอาจังกับโรงไฟฟ้าโซลาร์ฟาร์มมากยิ่งขึ้น โดยเฉพาะการเดินเกมลงทุนโรงไฟฟ้าโซลาร์ฟาร์มญี่ปุ่น…พร้อมกับแต่งเนื้อแต่งตัว “อีสเทิร์นพาวเวอร์กรุ๊ป” เพื่อนำเข้าตลาดหลักทรัพย์ฯ ภายในปีนี้อีกด้วย เท่ากับว่าปีนี้จะได้เห็นรายได้และกำไรจากโซลาร์ฟาร์มมากยิ่งขึ้นและหุ้น EPCO จะมีมูลค่าเพิ่ม จากการนำบริษัทลูกเข้าตลาดอีกทางหนึ่งด้วย…เอาเป็นว่าด้วยสตอรี่แบบนี้หุ้น EPCO มีส่วนต่างให้เล่นอีกเพียบ…
*…ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลาใหม่9.30-10.00 น. พบกันสดๆ กับ“มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า…ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น และธุรกิจหาคำตอบได้ที่ข่าวหุ้นธุรกิจเท่านั้น